**Bracken Kearns** (s. 12. toukokuuta 1981 Vancouver, Brittiläinen Kolumbia, Kanada) on kanadalainen uransa lopettanut jääkiekkoilija, pelipaikaltaan keskushyökkääjä.

Ura
---

### Yliopistovuodet ja ammattilaisuran alku

Kearns pelasi kaudella 2000–2001 PIJHL-joukkue Grandview Steelersissa, jonka jälkeen hän pelasi vuosina 2001–2005 Calgaryn yliopiston jääkiekkojoukkueessa. Viimeisellä yliopistokaudellaan 2004–2005 Kearns toimi joukkueensa kapteenina ja oli Calgaryn paras syöttäjä ja toiseksi paras pistemies tehopisteillä 11+12=23. Kaudeksi 2005–2006 hän siirtyi ECHL-joukkue Toledo Stormiin, jonka paras pistemies, maalintekijä ja syöttäjä Kearns oli tehopisteillä 33+36=69. Hän jakoi koko ECHL:n maalintekijätilaston kahdeksannen sijan. Kearns jakoi myös Stormin sisäisen tehotilaston johdon Chris Blightin kanssa lukemalla +19. Kearns pelasi kauden aikana myös yhden ottelun AHL-joukkue Cleveland Baronsissa. Kearnsia ei koskaan varattu NHL:ään.

Kaudeksi 2006–2007 Kearns siirtyi AHL-joukkue Milwaukee Admiralsiin, jossa hän teki tulokaskaudellaan 79 runkosarjaottelussa tehopisteet 11+15=26. Kaksi seuraavaa kautta hän pelasi Norfolk Admiralsissa, mutta ensimmäisellä kaudella 2007–2008 Kearns pelasi myös ECHL-joukkue Reading Royalsissa. Kaudella 2009–2010 hän jatkoi AHL-uraansa Rockford IceHogsissa. Kearns oli joukkueen paras syöttäjä ja toiseksi paras pistemies Mark Cullenin jälkeen tehopisteillä 15+36=51.

### NHL-ura

Kearns solmi heinäkuussa 2010 vuoden mittaisen ja kaksisuuntaisen sopimuksen Phoenix Coyotesin kanssa. Hän pelasi kauden 2010–2011 kuitenkin kokonaan Phoenixin farmijoukkue San Antonio Rampagessa. Heinäkuussa 2011 Kearns teki vapaana agenttina vuoden mittaisen ja kaksisuuntaisen sopimuksen Florida Panthersin kanssa. Hän pelasi San Antoniossa myös kaudella 2011–2012, jolloin siitä oli tullut Floridan farmijoukkue. Kearns nimettiin San Antonion varakapteeniksi ja teki AHL:n yhden kauden piste-ennätyksensä tehopisteillä 22+30=52, joilla hän jakoi joukkueen sisäisen pistepörssin voiton Bill Thomasin kanssa. Hän pelasi ensimmäisen NHL-ottelunsa 20. lokakuuta 2011 Buffalo Sabresia vastaan 30-vuotiaana. Kauden aikana hän pelasi yhteensä viisi runkosarjaottelua ilman tehopisteitä. Hänestä tuli Floridan seurahistorian toiseksi vanhin NHL:ssä debytoinut pelaaja..

Kearns teki heinäkuussa 2012 vuoden mittaisen ja kaksisuuntaisen sopimuksen San Jose Sharksin kanssa. Hän aloitti NHL:n työsulun takia kauden 2012–2013 San Josen farmijoukkue Worcester Sharksissa, jonka varakapteeniksi Kearns nimettiin. Hän voitti joukkueen sisäisen piste-, maali- ja syöttöpörssin pisteillä 21+25=46. Kearns pelasi kauden aikana myös AHL:n tähdistöottelussa. Hän pelasi tammikuussa 2013 kauden ainoan NHL:n runkosarjaottelunsa. Kearns nostettiin San Josen NHL-joukkueen kokoonpanoon taas pudotuspeleissä, joissa hän pelasi seitsemän ottelua. Elokuussa 2013 Kearns teki vuoden mittaisen ja yksisuuntaisen jatkosopimuksen San Josen kanssa.

Kaudella 2013–2014 Kearns teki ensimmäiset pisteensä NHL:ssä, kun hän pelasi 25 runkosarjaottelua pistein 3+2=5. Hän teki NHL-uransa avausmaalin 29. joulukuuta 2013 Anaheim Ducksia vastaan. Hänet valittiin ottelun kolmostähdeksi. Kearnsista tuli 32 vuoden ja 231 päivän ikäisenä San Josen seurahistorian vanhin NHL-uransa avausmaalin tehnyt pelaaja. Helmikuussa 2014 San Jose lähetti Kearnsin farmijoukkueeseen waiver-listan kautta.

Syksyllä 2014 Kearns haki koeaikasopimuksella yksisuuntaista sopimusta Boston Bruinsin harjoitusleirillä, mutta Boston ei tehnyt sopimusta. Lokakuussa Kearns siirtyi loppukauden 2014–2015 kattaneella sopimuksella SM-liigajoukkue Espoo Bluesiin. Heinäkuussa 2015 hän teki vuoden mittaisen ja kaksisuuntaisen NHL-sopimuksen New York Islandersin kanssa.

Pelityyli
---------

Kearns on pelipaikaltaan keskushyökkääjä, mutta pelaa myös laitahyökkääjänä. Hän on puolustava hyökkääjä, jonka vahvuuksiin kuuluu monipuolisuus, työteliäisyys ja johtajuus. Hän laukoo oikealta. Kearns pystyy tekemään pisteitä alemmilla sarjatasoilla. Hän on NHL:ään hieman pienikokoinen, erityisesti kovaotteisen pelaajan rooliin. Lisäksi Kearns ei ole erityisen hyvä luistelija.

Perhe
-----

Kearnsin isä on NHL-pelaaja Dennis Kearns.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2001–2002 | Univ. of Calgary | CIS | 26 | 0 | 8 | 8 | 2 | – | – | – | – | – |
| 2002–2003 | Univ. of Calgary | CIS | 29 | 8 | 9 | 17 | 14 | – | – | – | – | – |
| 2003–2004 | Univ. of Calgary | CIS | 38 | 11 | 12 | 23 | 22 | – | – | – | – | – |
| 2004–2005 | Univ. of Calgary | CIS | 43 | 12 | 23 | 35 | 18 | – | – | – | – | – |
| 2005–2006 | Toledo Storm | ECHL | 71 | 33 | 36 | 69 | 66 | 13 | 7 | 6 | 13 | 6 |
|  | Cleveland Barons | AHL | 1 | 0 | 1 | 1 | 0 | – | – | – | – | – |
| 2006–2007 | Milwaukee Admirals | AHL | 79 | 11 | 15 | 26 | 59 | 4 | 0 | 0 | 0 | 8 |
| 2007–2008 | Reading Royals | ECHL | 17 | 5 | 13 | 18 | 17 | – | – | – | – | – |
|  | Norfolk Admirals | AHL | 53 | 9 | 16 | 25 | 40 | – | – | – | – | – |
| 2008–2009 | Worcester Sharks | AHL | 53 | 12 | 10 | 22 | 63 | – | – | – | – | – |
| 2009–2010 | Rockford IceHogs | AHL | 80 | 15 | 36 | 51 | 99 | 4 | 0 | 2 | 2 | 2 |
| 2010–2011 | San Antonio Rampage | AHL | 72 | 20 | 23 | 43 | 104 | – | – | – | – | – |
| 2011–2012 | San Antonio Rampage | AHL | 69 | 22 | 30 | 52 | 58 | 10 | 2 | 5 | 7 | 4 |
|  | Florida Panthers | NHL | 5 | 0 | 0 | 0 | 10 | – | – | – | – | – |
| 2012–2013 | Worcester Sharks | AHL | 66 | 21 | 25 | 46 | 73 | – | – | – | – | – |
|  | San Jose Sharks | NHL | 1 | 0 | 0 | 0 | 0 | 7 | 0 | 0 | 0 | 2 |
| 2013–2014 | Worcester Sharks | AHL | 45 | 6 | 19 | 25 | 72 | – | – | – | – | – |
|  | San Jose Sharks | NHL | 25 | 3 | 2 | 5 | 6 | – | – | – | – | – |
| 2014–2015 | Blues | SM-liiga | 45 | 10 | 10 | 20 | 38 | 4 | 0 | 0 | 0 | 0 |
| 2015–2016 | Bridgeport Sound Tigers | AHL | 73 | 23 | 30 | 53 | 76 | 3 | 0 | 2 | 2 | 2 |
|  | New York Islanders | NHL | 2 | 0 | 1 | 1 | 4 | – | – | – | – | – |
| 2016–2017 | Bridgeport Sound Tigers | AHL | 74 | 23 | 28 | 51 | 43 | – | – | – | – | – |
|  | New York Islanders | NHL | 2 | 0 | 0 | 0 | 2 | – | – | – | – | – |
| 2017–2018 | Binghamton Devils | AHL | 67 | 14 | 29 | 43 | 32 | – | – | – | – | – |
| 2018–2019 | EHC Linz | EBEL | 45 | 9 | 14 | 23 | 29 | 6 | 0 | 0 | 0 | 4 |
| 5 kautta | yhteensä | NHL | 35 | 3 | 3 | 6 | 22 | 7 | 0 | 0 | 0 | 2 |
| 12 kautta | yhteensä | AHL | 732 | 176 | 262 | 438 | 719 | 21 | 2 | 9 | 11 | 16 |
| 1 kausi | yhteensä | SM-liiga | 45 | 10 | 10 | 20 | 38 | 4 | 0 | 0 | 0 | 0 |

Lähteet
-------

* Bracken Kearns The Internet Hockey Databasessa (englanniksi)
* Bracken Kearns Legends of Hockey -sivustolla (englanniksi)
* Bracken Kearns *Elite Prospects*. Everysport Media Group AB.  (englanniksi)

### Viitteet

1. 1 2 3 4  Bracken Kearns *Elite Prospects*. Everysport Media Group AB.  (englanniksi)
2. 1 2 3 4  Bracken Kearns The Internet Hockey Databasessa (englanniksi)
3. ↑  COYOTES SIGN KEARNS TO CONTRACT  27.7.2010. GLENDALE, ARIZONA:  Phoenix Coyotes. Viitattu 23.10.2014. (englanniksi)
4. ↑  Panthers Sign C Bracken Kearns  14.7.2011. SUNRISE, FLA:  Florida Panthers. Viitattu 23.10.2014. (englanniksi)
5. ↑  Floridan seurahistorian vanhin on maaliskuussa 1995 32-vuotiaana ensimmäisen NHL-ottelunsa pelannut Magnus Svensson.
6. ↑  Kreiser, John: 30-year-old rookie debuts for Panthers *NHL.com*.  20.10.2011. National Hockey League. Viitattu 23.10.2014. (englanniksi)
7. ↑  Sharks Sign Forward Bracken Kearns  2.7.2012. SAN JOSE, California:  San Jose Sharks. Viitattu 23.10.2014. (englanniksi)
8. ↑  Sharks Re-Sign Forward Bracken Kearns  2.8.2013. SAN JOSE, California:  San Jose Sharks. Viitattu 23.10.2014. (englanniksi)
9. ↑  Gilmore, Eric: Sharks end Ducks' winning streak at 10 *NHL.com*.  29.12.2013. SAN JOSE:  National Hockey League. Viitattu 23.10.2014. (englanniksi)
10. ↑  Ennätyksen edellinen haltija Jay Leach teki ensimmäisen maalinsa 30 vuoden ja 191 päivän ikäisenä.
11. ↑  Halford, Mike: Sharks waive Kearns  24.2.2014. NBC Sports. Viitattu 23.10.2014. (englanniksi)
12. ↑  Bruins Make 11 Roster Transactions  28.9.2014. BOSTON, MA:  Boston Bruins. Viitattu 23.10.2014. (englanniksi)
13. ↑  Kanadalaishyökkääjä Bluesin riveihin  23.10.2014. Jatkoaika.com. Viitattu 23.10.2014.
14. ↑  Islanders Sign Six To Two-Way Deals  2.7.2015. New York Islanders. Viitattu 2.7.2015. (englanniksi)
15. ↑  Kearns palaa Pohjois-Amerikkaan  2.7.2015. Jatkoaika.com. Viitattu 2.7.2015.
16. ↑  Bio – TSN tsn.ca. Viitattu 5.12.2014.

Aiheesta muualla
----------------

* Kuvia tai muita tiedostoja aiheesta **Bracken Kearns** Wikimedia Commonsissa